Māris Purgailis

Māris Purgailis (dzimis , Rīgā, miris ) bija latviešu ekonomists un politiķis. Rīgas domes priekšsēdētājs (1994—1997). Latvijas Universitātes profesors, dr. oec., bijis LU Ekonomikas un vadības fakultātes dekāns (2006—2013).

 Dzīvesgājums 
Dzimis 1947. gadā Rīgā. Mācījās Rīgas 1. vidusskolā, 1971. gadā absolvēja studijas Latvijas Valsts universitātē ekonomiskās kibernētikas specialitātē, strādāja par LVU pasniedzēju.

1993. gadā M. Purgaili ievēlēja par LU Vadības un Ekonomiskās informātikas dekānu, vēlāk viņš LU Ekonomikas un vadības fakultātes dekāna amatā bija arī no 2006. līdz 2013. gadam.

Ieguva apbalvojumus bridža čempionātos gan Latvijā, gan Igaunijā, Lietuvā, Somijā, Bulgārijā, Portugālē.Apskatāma izstāde „Profesoram Mārim Purgailim — 65”

 Politiskā darbība 

1991. gadā ievēlēts par Rīgas pilsētas tautas deputātu padomes deputātu, 1992. gadā kļuva par domes budžeta komisijas priekšsēdētāju.

1994. gada Latvijas pašvalību vēlēšanās M. Purgailis tika ievēlēts Rīgas domē no LNNK un Latvijas Zaļās partijas saraksta un deputāti viņu ievēlēja par Rīgas domes priekšsēdētāju. Šajā amatā bija līdz pašvaldību vēlēšanām 1997. gadā. Vēlēšanās viņu ievēlēja domē no LNNK saraksta. Vēlāk iesaistījies deputātu apvienībā "Centrs" un izslēgts no LNNK, piedalījās Nacionālās reformu partijas dibināšanā.

Līdztekus darbam Rīgas domē M. Purgailis ir bijis valdes loceklis Rīgas Brīvostā, padomes loceklis Latvijas Nacionālajā operā, padomes priekšsēdētājs AS "Rīgas Slimokase".

1998. gadā M. Purgailis iestājās Tautas partijā, bet 2000. gada oktobrī izstājās no tās un pārgāja uz partiju "Latvijas ceļš". 2001. gadā nesekmīgi kandidēja Rīgas domes vēlēšanās no "Latvijas Ceļa" saraksta. Tāpat netika ievēlēts arī 2005. gada Rīgas domes vēlēšanās.

2006. gadā M. Purgailis kandidēja 9. Saeimas vēlēšanās no Latvijas Pirmās partijas un "Latvijas Ceļa" apvienības, taču arī toreiz ievēlēts netika.

Miris 2022. gada 26. septembrī.

 Atsauces 

Kategorija:1947. gadā dzimušie
Kategorija:2022. gadā mirušie
Kategorija:Latvijas Universitātes darbinieki
Kategorija:Rīgas domes deputāti (1994—1997)
Kategorija:Rīgas domes deputāti (1997—2001)
Kategorija:Rīgas pašvaldības vadītāji
Kategorija:Latvijas Universitātes absolventi
Kategorija:Rīgā dzimušie
Kategorija:Bridžs